เมืองไทยประกันภัยบุกลาว
เมืองไทยประกันภัย ตั้งบริษัทประกันภัยในลาว บุกลูกค้าตลาดซีแอลเอ็มวี
8 เม.ย. 2559

เมืองไทยประกันภัย ตั้งบริษัทประกันภัยในลาว บุกลูกค้าตลาดซีแอลเอ็มวี
นางนวลพรรณ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันภัย เปิดเผยว่า เมื่อวันที่ 6 เม.ย.ที่ผ่านมา บริษัทเมืองไทยได้ลงนามในสัญญาร่วมทุน เพื่อจัดตั้งบริษัท เอสที-เมืองไทย อินชัวรันส์ (ST-MUANG THAI INSURANCE COMPANY LIMITED) ขึ้น ในสาธารณรัฐประชาชนลาว เพื่อประกอบธุรกิจประกอบธุรกิจประกันชีวิตและประกันวินาศภัยในลาว
สำหรับบริษัท เอสที-เมืองไทย อินชัวรันส์ นั้น มีทุนจดทะเบียน 3.2 หมื่นล้านกีบ (ประมาณ 139 ล้านบาท) มีจำนวนหุ้นทั้งหมด 1.6 ล้านหุ้น มูลค่าหุ้นละ 2 หมื่นกีบ โดยมีบริษัท เมืองไทยประกันภัย ถือหุ้น 10% หรือ 1.6 แสนหุ้น คิดเป็นจำนวนเงิน 4 แสนเหรียญสหรัฐ หรือประมาณ 14 ล้านบาท
นอกจากนี้ ยังมีบริษัท เมืองไทยประกันชีวิต ถือหุ้น 10% บริษัท เมืองไทยโฮลดิ้ง 10% และบริษัท เอสที กรุ๊ป (ST Group) ถือหุ้นใหญ่ 70% ซึ่งกลุ่มนี้เป็นบริษัทในเครือธนาคารกสิกรไทย